Publication: Magyar Közlöny
Issue: MK-2002-111 (Year: 2002, Number: 111)
Era: 1990-2004
Section: [1994. évi XLVIII. törvény 3. § c) pontja] és a fogyasztó
Paragraph Index: 580

(2) A szolgáltató üzletszabályzatát köteles kidolgozni és azt jóváhagyásra a Hivatalnak megküldeni. Az üzletszabályzatnak tartalmaznia kell mindazokat a rendelkezéseket, amelyeket a jogi szabályozás vagy azon alapulóan a Hivatal az üzletszabályzatba történõ szabályozás körébe utal. Az üzletszabályzat a Hivatal által történt jóváhagyással lép hatályba. Az üzletszabályzat hatálybalépését követõen mind a fogyasztó, mind pedig a szolgáltató kezdeményezheti a határozatlan idõre kötött közüzemi szerzõdéseknek az új szabályozásnak megfelelõ módosítását. A fogyasztó kezdeményezése esetén a szolgáltató 30 napon belül köteles a módosításra vagy új szerzõdés megkötésére vonatkozó ajánlatát — a szerzõdéstervezet megküldésével — a fogyasztó részére eljuttatni. A jelen VKSz-nek is megfelelõ új üzletszabályzatban meghatározott általános szerzõdési feltételek a jelen VKSz és az új üzletszabályzat hatálybalépését követõen a fogyasztók 6. § (5) bekezdés szerinti értesítésével érvényessé, a szolgáltatóra és a fogyasztókra nézve irányadóvá válnak.

Source: https://magyarkozlony.hu/hivatalos-lapok/7c217b3f9562b40c5fd416e7bdcc81bf775c7e4b/dokumentumok/faae26278e48e9aaf0205888ac4397dc5453689c/letoltes